Hei, denne artikkelen er over ett år gammel og kan inneholde utdatert informasjon

Dommen ble avsagt under dissens. Altså var retten delt i et flertall og et mindretall, melder Stavanger Aftenblad.

Hodne ble i Jæren tingrett dømt til å betale en bot på 10.000 kroner, og anket dommen.

Ankesaken startet i Gulating lagmannsrett 3. januar.

Frisøren var tiltalt for diskriminering på grunn av religion, etter at hun nektet Bayan service og tjenester fordi Bayan hadde på seg hijab.

Erkjente ikke straffskyld

Hodne erkjente ikke straffskyld da rettssaken startet.



Hun sa hun fikk angst og «helt hetta» da Bayan og en venninne kom inn i salongen hennes med hijab på.

- For meg er hijaben et ekstremt politisk symbol, jeg blir dårlig når jeg ser folk med hijab. De kom inn, en spurte om hva det kostet å stripe håret, og jeg sa at jeg tar ikke imot sånne som dere, at de fikk gå til en annen frisør, så gikk de ut igjen, har Hodne uttalt.

Hijab-saken kom opp for retten etter at Hodne nektet å vedta et forelegg på 8.000 kroner for å ha nektet 24-årige Malika Bayan å komme inn i salongen.

I oktober ble det kjent at lagmannsretten godtok å behandle frisørens anke.

Saken oppdateres.